***A Billion Lives*** er en dokumentar fra 2016 som er regissert av Aaron Biebert. Han har også fortellerstemmen i filmen.

Hovedrollene i filmen innehas av «Winston-mannen», David Goerlitz, tidligere president av World Medical Association dr. Delon Human og tidligere leder av WHO dr. Derek Yach.

Verdens helseorganisasjon (WHO) har spådd at en milliard mennesker kommer til å dø en for tidlig død av røyking dette århundre. I de neste 20 årene kommer det til å være nesten 1,6 milliarder røykere verden over.

A Billion Lives tar et kritisk blikk på historien om røyking og korrupsjonen som har ledet til den nåværende situasjonen der tryggere og bedre alternativer blir forbudt eller regulert i stykker i mange land, mens tobakkshandelen fremdeles beskyttes.

Filmen viser store interessekonflikter og korrupsjon blant regjeringer, store legemiddelselskaper og ledende helsepolitikere. Den ser også på e-sigarettindustrien, i tillegg til at den ser på rollen som dampeteknologien og den svenske snusen har spilt i den nåværende helsekrisen.

Handling
--------

Når filmen begynner blir seerne konfrontert med en påstand om at «dette århundret er en milliard mennesker anslått til å dø en for tidlig død på grunn av røyking».

Filmen fortsetter med å vise dybden av skader tobakk kan føre til på folks helse, blant annet økt risiko for lungekreft, astma og kronisk obstruktiv lungesykdom.

*A Billion Lives* fortsetter ved å skissere historien til tobakksindustrien, med hovedfokus på tobakksindustriens forsøk på å skjule de skadelige effektene av tobakk og tobakksvarer. Mange av intervjuene ledsages og innrammes av intervjuer med tidligere Winston Man, David Görlitz; Den tidligere hovedmodellen i en kampanje ved Winston sigaretter, som de hadde for å glamorisere røyking - han gikk offentlig ut og fordømte tobakksindustrien på slutten av 1980-tallet.

Andre del av filmen skifter fokus fra tobakksindustrien til e-sigaretten og dampeindustrien. De viser intervjuer og foredrag av Derek Yach, en tidligere tobakkskontroll-sjef på Verdens helseorganisasjon; Clive Bates, en fremtredende anti-røyke-aktivist; og mange andre eksperter, forteller Biebert om muligheten for at e-sigaretter kan være i stand til å redde flesteparten av de milliarder liv som ellers kan gå tapt til tobakksrøyking.

Den siste delen av filmen handler om forsøkene tobakksindustrien har gjort for å stoppe e-sigaretter fra å ta over markedsandeler fra de store multinasjonale selskaper som er involvert. I tredje akt av filmen er det satt søkelys på grunnene til at så mange mennesker er kritiske mot dampeindustrien, og den viser hvordan pengene er integrert i tobakksindustriens overlevelse. Å håndtere problemer som for eksempel involvering av farmasøytiske selskaper og til og med regjeringer når man har med tobakksselskapene å gjøre, forsøker denne dokumentaren å nå ut til folk for å vise hvorfor det er slik en negativ holdning mot dampeindustrien. Det kulminerte i en omfattende oversikt over hvor mye penger som ligger i hendene på tobakksindustrien.

Utvikling
---------

Utviklingen av denne dokumentaren ble ledet av Biebert. Som regissør og produsent for Attention Era Media, har Biebert tidligere konsultert og bidratt til å produsere musikkvideoer, eventfilmer, sportsfilmer og filmer med historier om sosiale medier. *A Billion Lives* er hans første spillefilm. Biebert ble først interessert i dampeindustrien og tobakksindustrien når han lette etter ideer til sin første spillefilm.

Etter undersøkelser på medisinske fakta om tobakk og damp der han fant ut at en milliard mennesker er anslått til å dø av tobakk dette århundret, ble Bieberts lidenskap å dokumentere emnet til. I et intervju med Vape Craft Incorporated, uttalte han: «Jeg ble sint … etter de første, innledende følelsene har temaet blitt veldig personlig for meg».

Premieredatoer
--------------

A Billion Lives ble vist på sin verdenspremiere som ble avholdt på DocEdge filmfestival i Wellington 10. mai 2016 hvor filmen også var finalist for «Beste Internasjonale Film».[]

RadioLIVE på New Zealand hadde et intervju med Biebert, like før verdenspremieren. De skrev også filmanmeldelse etter premieren.

### USA

A Billion Lives hadde sin amerikanske premiere 6. august på Pabst-teateret i Milwaukee i Wisconsin der filmen ble vist for en fullpakket sal med rundt 1400 mennesker. Blant gjestene var Senator Ron Johnson, The Winston Man - Kurt Loeblich, radiovert Herman Cain, og Caty Tidwell det amerikanske magasinet *Vapun*.

Etter dette var det en spesialvisning av filmen i Oklahoma City i Oklahoma 11. august.

Filmen mottok også en REMI-pris på WorldFest Houston i 2016.

Filmen har Hollywood-premiere på Laemmle Music Hall i Beverly Hills 28. oktober 2016

26. oktober har filmen sin første visning av mange på Cinepolis i New York.

21. oktober 2016 har filmen Kanadisk premiere på «the HotDocs Theatre» i Toronto i Canada.

### Europa

Dokumentaren hadde sin premiere i Europa foran en fullsatt sal 16. juni 2016 på Kulturpalasset i Warszawa i Polen. Det var en mektig åpning av årets Globale Nikotinforum GFN16 der de også fikk en «Dorn Award».

Den ble vist i Paris i Frankrike 11. september på Le Grand Rex.

Filmen ble også vist i Paris i Frankrike 25. september på et la Geode Paris.

Filmen har sin britiske kinopremiere 26. oktober 2016.

12. november vises filmen på «Uránia Nemzeti Filmszínház» i Budapest i Ungarn.

14. november er det Norges-premiere. Da vises filmen på Cinemateket Oslo.

### Oseania

Melbournes Dokumentarfilmfestival viste filmen 10. juli 2016 der Aaron Biebert vant prisen for «Beste Regi» og de mottok også «Supreme Jury Prize».[]

Filmen er tilgjengelig på New Zealand og i Australia via [ Demand.Film] fra 26. oktober 2016.

### Afrika

Jozi Filmfestival viste filmen 16. og 18. september og filmen vant prisen for «Best Internasjonale Dokumentarfilm».

Priser
------

* «Beste Internasjonale Dokumentarfilm» på Jozi Film Festival, Sør-Afrika
* Supreme Jury Prize, Melbournes Dokumentarfilmfestival 2016
* Beste Regi, Melbournes Dokumentarfilmfestival 2016[]
* REMI på WorldFest Houston 2016
* nominert til «Beste Internasjonale Film» - Finalist, filmfestival 2016[]
* Dorn Award - GFN16 i Warszawa[]

Referanser
----------

1. ↑  «Arkivert kopi». Arkivert fra originalen 26. august 2016. Besøkt 10. oktober 2016.
2. ↑  «Arkivert kopi». Arkivert fra originalen 27. august 2016. Besøkt 25. august 2016.
3. ↑
4. ↑   Attention Era Media
5. ↑  «World Health Organization -Tobacco Fact Sheet». World Health Organization. juni 2016. Besøkt 4. august 2018.
6. ↑  «VapeCraft Inc. intervju med regissør Biebert». *VapeCraft Inc*. April 2016. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. august 2016.
7. ↑  RadioLIVE. «A billion people to die worldwide from smoking in the next century. Is vaping the answer?». Besøkt 26. august 2016.
8. ↑  «Filmanmeldelse av Ryan Jay Reviews her:». *Radio NZ*. mai 2016. Besøkt 21. august 2016.
9. ↑  «Award-Winning Documentary «A Billion Lives» Premieres in North America Aug. 6 at Pabst Theatre in Milwaukee, WI» **(engelsk)**. Besøkt 19. september 2016.
10. ↑  «A Billion Lives - North American Premiere | Saturday, August 06 | The Pabst Theater». *pabsttheater.org*. Arkivert fra originalen 6. september 2016. Besøkt 6. september 2016.
11. ↑  «Rentals & Weddings | Welcome to The Pabst Theater / Riverside Theater / Turner Hall Ballroom». *pabsttheater.org*. Arkivert fra originalen 15. september 2016. Besøkt 6. september 2016.
12. ↑  «Senator Ron Johnson at the premiere of pivotal documentary about the vaping revolution, A Billion Lives». 8. august 2016. Besøkt 6. september 2016.
13. 1 2  «North American Premiere of «A Billion Lives» Documentary Film Brings out the VIP's» **(engelsk)**. Besøkt 19. september 2016.
14. ↑  McCleary, Tonya. «"A Billion Lives" Documentary to premier in OKC» **(engelsk)**. Besøkt 6. september 2016.
15. ↑  «Remi awards» (PDF). Arkivert fra originalen (PDF) 9. august 2017. Besøkt 24. august 2016.
16. ↑  «Hollywood-premiere». 10.10.2016. Besøkt 10.10.2016.
17. ↑
18. ↑  User, Super. «2016 Archive - Global Forum on Nicotine». *gfn.net.co*. Arkivert fra originalen 21. september 2016. Besøkt 6. september 2016.
19. ↑  «Aaron Biebert’s Bio». *A Billion Lives* **(engelsk)**. Besøkt 6. september 2016.
20. ↑  «A BILLION LIVES : Soyez à la première au Grand Rex !». *www.vapoteurs.net*. Besøkt 19. september 2016.
21. ↑  «SOIREE A BILLION LIVES LA GEODE 25 SEPTEMBRE 2016 : Articles / Médias». *www.forum-ecigarette.com*. Arkivert fra originalen 10. oktober 2016. Besøkt 10. oktober 2016.
22. ↑  «United Kingdom». *A Billion Lives* **(engelsk)**. Besøkt 10. oktober 2016.
23. ↑  «Hungary». *A Billion Lives* **(engelsk)**. Besøkt 10. oktober 2016.
24. ↑  «- Cinemateket». *www.cinemateket.no*. Arkivert fra originalen 17. oktober 2016. Besøkt 14. oktober 2016.
25. ↑  «New Zealand». *A Billion Lives* **(engelsk)**. Besøkt 11. oktober 2016.
26. ↑  «Australia». *A Billion Lives* **(engelsk)**. Besøkt 11. oktober 2016.
27. 1 2  «A Billion Lives wins award at Jozi Film Festival | IOL». Besøkt 10. oktober 2016.
28. ↑  Festival, Asian Film (12. juli 2016). «Winners of the Melbourne Documentary Film Festival 2016». *Asian Film Festivals*. Besøkt 26. august 2016.
29. ↑  Hunter Todd (31. mai 2016). «REMI-vinnere» (PDF). WorldFest Houston. Arkivert fra originalen (PDF) 9. august 2017. Besøkt 24. august 2016.

Eksterne lenker
---------------

* (en) *A Billion Lives* på Internet Movie Database Rediger på Wikidata

* (en) *A Billion Lives* på AllMovie Rediger på Wikidata

* (en) *A Billion Lives* på Rotten Tomatoes Rediger på Wikidata

* (en) *A Billion Lives* på Metacritic Rediger på Wikidata